На заинтересованите лица се предоставя 14-дневен срок, считан от 14.12.2019 г., за предложения и становища по настоящия проект за изменение на Наредба за реда за придобиване, управление и разпореждане с общински имоти и вещи. Предоставеният срок е предвиденият в чл. 26, ал. 4, изречение второ, от ЗНА, поради необходимостта Комисията за провеждане на търгове, конкурси, приватизация и реализация на малки благоустройствени проекти да предприеме навременни мерки за свикване на заседания и взимане на неотложни решения, важни за гр. Бургас. Предложения могат да бъдат  депозирани в деловодството на Общински съвет – Бургас, както и на следния електронен адрес:  g.teneva@burgas.bg






                                                                                                                                      ПРОЕКТ


НАРЕДБА ЗА ИЗМЕНЕНИЕ НА НАРЕДБАТА ЗА РЕДА ЗА ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКИ ИМОТИ И ВЕЩИ

	 Параграф единствен: Текста на чл.58, ал.1 се изменя и придобива следното съдържание:
„Комисията за провеждане на търгове, конкурси, приватизация и реализация на малки благоустройствени проекти е избраната комисия от общински съвет, по чл. 37, т. 1 от Правилника за организацията и дейността на общинския съвет, неговите комисии и взаимодействието му с общинска администрация на Община Бургас, а членовете - служители от общинска администрация са определените със заповед на кмета на общината. Поне един от членовете на комисията следва да бъде правоспособен юрист.“

